**JEGYZŐKÖNYVI KIVONAT**

**Csopak Község Önkormányzatának Képviselő-testülete**

**2023. augusztus 16-án tartott rendkívüli nyílt üléséről**

**186/2023. (VIII.16.) ÖKT. sz. határozat:**

Csopak Község Önkormányzata Képviselő-testülete úgy határoz, hogy a Fejér Vármegyei Katasztrófavédelmi Igazgatóság előtt, folyamatban lévő 35700/6649/2022.ált. ügyszámú, Csopak volt MAHART kikötő bővítés vízjogi létesítési engedély tárgyú ügyben ügyféli jogállásának megállapítását kérelmezi, mivel az ügy érinti Csopak Község Önkormányzata alábbi érdekeit:

* Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. és 11. pontja alapján az Önkormányzat kötelezően ellátandó közfeladata a **településfejlesztés**, településrendezés; **helyi környezet- és természetvédelem,** vízgazdálkodás, vízkárelhárítás;
* a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján megalkotott a **településkép védelméről** szóló 21/2017. (XII.21.) önkormányzati rendeletben rögzített célok
* **közérdek képviselete, a helyi társadalom tájékoztatása** Csopak közigazgatási területén induló fejlesztés ügyében.

Felhatalmazza a polgármestert ügyféli jogállás megállapítása iránti kérelmének benyújtására az Igazgatóság felé.

K.m.f.

**Ambrus Tibor sk. Dr. Szántód Anita sk.**

**polgármester jegyző**

A kiadmány hiteléül:

Csopak, 2023. augusztus 16.

**JEGYZŐKÖNYVI KIVONAT**

**Csopak Község Önkormányzatának Képviselő-testülete**

**2023. augusztus 16-án tartott rendkívüli nyílt üléséről**

**187/2023. (VIII.16.) ÖKT. sz. határozat:**

Csopak Község Önkormányzata Képviselő-testülete az E-TÉR felületen indított egyeztetést lezárja. A településkép védelméről szóló 21/2017. (XII.21.) önkormányzati rendelet módosítása során beérkezett 1 db partneri véleményt megismerte. Az észrevételt elutasítja a településkép védelméről szóló 2016. évi LXXIV. törvény 2.§-a és a 3. § (1) bekezdés a) pontja alapján. A 74/2023. (IV.12.) ÖKT határozatban foglaltakat továbbra is fenntartja, az Ör. megalkotását támogatja. Egyéb partneri vélemény az E\_TÉR-ben nem érkezett.

K.m.f.

**Ambrus Tibor sk. Dr. Szántód Anita sk.**

**polgármester jegyző**

A kiadmány hiteléül:

Csopak, 2023. augusztus 16.